# Trichodon trichodon

Trichodon trichodon és una espècie de peix marí pertanyent a la família dels tricodòntids i l'única del gènere Trichodon.

## Etimologia

Trichodon prové dels mots grecs thrix, -ikos (pèl, cabell) i odous (dents).

## Descripció

El cos, allargat, fa 30,5 cm de llargària màxima i és de color marró clar al dors i argentat al ventre. 9-16 espines i 18-20 radis tous a les dues aletes dorsals i 1 espina i 28-29 radis tous a l'anal. 21-22 radis tous a les aletes pectorals i 1 espina i 5 radis tous a les pelvianes. Aleta caudal moderadament forcada. Absència d'aleta adiposa. La part espinosa de les aletes dorsals presenta línies fosques paral·leles, mentre que les àrees superiors de les aletes pectorals i caudal tenen les vores enfosquides. Les aletes anal, pelvianes i la part inferior de les pectorals són clares.

## Reproducció

La fecundació és externa, els ous -esfèrics- són dipositats en forma d'una massa gelatinosa adherida a les roques del fons i la incubació triga al voltant d'1 any.

## Alimentació i depredadors

Menja peixos ossis, Euphausiidae, amfípodes, crustacis bentònics i copèpodes. El seu nivell tròfic és de 4,44. Pel que fa als seus depredadors, és depredat per Gadus macrocephalus -Alaska-, la foca comuna (Phoca vitulina) -els Estats Units-, Oncorhynchus tshawytscha, Megalocottus platycephalus -Rússia- i Platichthys stellatus -Rússia-.

## Hàbitat i distribució geogràfica

És un peix marí, demersal (entre 0 i 375 m de fondària) -els adults es troben en aigües més fondes, mentre que les larves i els joves ocupen hàbitats litorals poc fondos- i de clima boreal (66°N-38°N), el qual viu al Pacífic nord-occidental (la península de Kamtxatka, les illes del Comandant, el mar d'Okhotsk, i, possiblement també, la Xina) i el Pacífic nord-oriental (des de les illes Aleutianes i Nunivak -Alaska- fins a la costa pacífica del Canadà i San Francisco -Califòrnia-, incloent-hi el mar de Bering, el golf d'Alaska i el corrent de Califòrnia).

## Observacions

És inofensiu per als humans, el seu índex de vulnerabilitat és de baix a moderat (25 de 100), s'enterra en fons fangosos o sorrencs mostrant només la boca protuberant i és possible capturar-lo amb la mà en aigües poc fondes.

## Referències

* ↑ Ayres, W. O., 1860. (Descriptions of new species of fishes). Proceedings of the California Academy of Sciences (Series 1), vol. 2: 60-64.
* ↑ Romero, P., 2002. An etymological dictionary of taxonomy. Madrid.
* 1 2 Hart, J. L., 1973. Pacific fishes of Canada. Bull. Fish. Res. Board Can. 180:740 p. Pàgs. 316-317.
* 1 2 FishBase (anglès)
* ↑ Okiyama, M., 1990. Contrast in reproductive style between two species of sandfishes (family Trichodontidae). Fish. Bull. 88(3):543-549.
* 1 2 3 4 Eschmeyer, W. N., E. S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p. Pàg. 238.
* 1 2 Thedinga, J. F., 2006. Habitat, age, and diet of a forage fish in southeastern Alaska: Pacific sandfish (Trichodon trichodon). Fish. Bull. 104(4):631-637.
* ↑ FishBase (anglès)
* ↑ Sea Around Us (anglès)
* ↑ Jewett, S. C., 1978. Summer food of the pacific cod, Gadus macrocephalus, near Kodiak Island, Alaska. Fish. Bull. 76(3):700-706. Pàg. 703.
* ↑ Browne, P., J. L. Laake i R. L. DeLong, 2002. Improving pinniped diet analyses through identification of multiple skeletal structures in fecal samples. Fish. Bull. 100:423-433. Pàg. 425.
* ↑ FishBase (anglès)
* ↑ Acadèmia Russa de les Ciències, 2000. Catalog of vertebrates of Kamtxatka and adjacent waters. 166 p. Pàg. 39.
* ↑ Species in Pacific Ocean - FishBase (anglès)
* ↑ Tokranov, A. M. i V. V. Maksimenkov, 1995. Feeding habits of predatory fishes in the Bol'shaya River estuary (West Kamchatka). J. Ichthyol. 35(9):102-112. Pàg. 107.
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Organització per a la Cooperació i el Desenvolupament Econòmic (OCDE), 1990. Multilingual dictionary of fish and fish products. Fishing News Books, Oxford, Anglaterra.
* Page, L. M., H. Espinosa-Pérez, L. D. Findley, C. R. Gilbert, R. N. Lea, N. E. Mandrak, R. L. Mayden i J. S. Nelson, 2013. Common and scientific names of fishes from the United States, Canada, and Mexico. Setena edició. American Fisheries Society, Special Publication 34. I + xii + 1-384.